**Barbijaputa** é o pseudónimo dunha escritora, columnista, tuiteira e activista social española. Mantén oculta a súa identidade, a súa firma apareceu por primeira vez publicada nun blog e deuse a coñecer masivamente nun perfil na rede social de Twitter creado en 2009 no que trata diversos aspectos de actualidade do feminismo e a política. Nos seus artigos denuncia abertamente actitudes machistas na sociedade que non escapan á controversia.

Traxectoria
-----------

Mantén en segredo a súa identidade máis alá de que é muller, nada en Andalucía, que traballou como auxiliar de voo en Tenerife, que residiu en Madrid, e que vive en Andalucía.

Autodefínese como:

> *... unha moza anónima que se fai eco das novas que considera oportunas cando o cre oportuno e dá a súa opinión libremente na súa conta de Tuiter. Direi máis ou menos tonterías, acertarei algunhas veces, equivocareime outras. Pero sobre todo, intento aprender e agudizar o pensamento crítico, cousa que Tuiter favorece. Poderei perder os papeis e saírme de ton tantas veces como ovule, queira, sinta e crea necesario. A quen non lle guste (perfectamente comprensible) pode deixar de seguirme, pero sempre recordando que non lle debo reembolsar ningún diñeiro, nin dar explicacións, nin pedirlle perdón. Tamén pode volver a seguirme, non lle cobrarei.*
> 
> 

O seudónimo de "Barbijaputa" foi creado durante a súa residencia en Tenerife cando traballaba como auxiliar de voo e ó non ter amigos alí crea un blog persoal coa única intención de comunicarse. A razón inicial do anonimato era evitar que as críticas a súa empresa lle acarreasen o despido.

En 2009 iniciouse na rede social Twitter co mesmo seudónimo, e do mesmo modo que facía no seu blog comenta a actualidade facendo denuncia do machismo na sociedade de maneira politicamente incorrecta. A súa popularidade creceu cun gran número de seguidores e detractores, converténdose nunha persoa con influencia para o feminismo nas redes sociais en español no exenta de polémica.

Iniciou a súa colaboración na prensa dixital, sendo o seu traballo máis importante ata a data de columnista en eldiario.es.

En 2015 comezou o seu traballo como escritora sendo o seu primeiro libro publicado *El planeta Lilaverdía,* libro de poesía infantil no que substitúe o seu seudónimo por Lula Libe.

En 2016 publicou a novela *La chica miedosa que fingía ser valiente muy mal*, a cal foi levada ó teatro, e en 2017 publicou o ensaio *Machismo, 8 pasos para quitárselo de encima,* nos que anima a matar o machismo. Ambos co seudónimo de *Barbijaputa* e cuxa temática principal é o feminismo, o machismo e o heteropatriarcado.

En 2016 foi distinguida co *Premio a la Comunicación no Sexista* en medios dixitais polo seu blog en eldiario.es da Asociación de Mujeres Periodistas de Cataluña (ADPC).

En 2018 iniciouse no mundo do podcast estreando *Radiojaputa*.

Ten colaborado como columnista en distintos medios de información dixital entre eles La Marea, eldiario.es, Pikara Magazine e tamén mantén un podcast en Público.

Contra a misoxinia e o fascismo
-------------------------------

Nos seus libros e artigos destaca a denuncia da misoxinia e como habitualmente a mirada da sociedade establece un amplo nivel de tolerancia contra a violencia estrutural contra as mulleres. Tamén denuncia como a loita pola liberación da muller é usada e terxiversada constantemente polos movementos conservadores, fascistas e racistas.

Despois de "*Machismo. 8 pasos de quitártelo de encima*" publicado en 2018 dedicado ó cuestionamento de comportamentos machistas e á reflexión sobre como modificar condutas que non só prexudican ás mulleres senón que afectan a toda a sociedade, en 2019 publicou o libro *Nadie duerme*, no que se relata a historia dun grupo de mulleres dispostas a liberar o seu país do partido fascista que goberna e que ten atemorizada a poboación, sobre todo ós sectores femininos, LGTB e migrantes, mediante o colectivo FFR (Frente Feminista Revolucionario), cuxas integrantes son anónimas.

Andrea Martín Rivas, en *Distopía o realidad?*, valorou *Nadie duerme* do seguinte xeito:

> 
> 
> *Unha historia que transcorre no lugar ficticio, Eare, que despois de estar baixo o goberno da IdE (partido político de esquerda), pasou a estar no control do Totem (partido político de extrema dereita) dirixido por Luco Barán. Este último dedícase a perseguir a grupos feministas establecendo leis como a prohibición de reunión a grupos de máis de dez mulleres e, se o fan, deben estar acompañadas por homes. Se algunha se enfronta a eles, pasará por un duro interrogatorio no que, ademais, se lle humillará rapándolle o pelo.*
> 
>

Publicacións
------------

* *El planeta Lilaverdía* (en castelán). (emprega o pseudónimo "Lula Libé"). Editorial Origami. 2015. ISBN 8494303988. OCLC 927714742.  (usa o seudónimo "Lula Libé")
* *La chica miedosa que fingía ser valiente muy mal* (en castelán). Aguilar (Penguin Random House Grupo Editorial). 2016. ISBN 8403515588. OCLC 1243761885.

* *Machismo: 8 pasos para quitárselo de encima*. Roca Editorial. 2017. ISBN 8416867070. OCLC 1123078377.

* *Nadie duerme*. SUMA (Penguin Random House Grupo Editorial). 2019. ISBN 8415862954. OCLC 1125195482.

Notas
-----

1. ↑  Redacción (28 de novembro de 2019). "Barbijaputa: 'O pacifismo só é pacifismo se é elixido'". *eitb.eus* (en castelán). Consultado o 15 de setembro de 2020.
2. ↑  "Barbijaputa: «España está dividida entre indignados e indignos»". *Gonzoo, tu mundo, nuestro mundo*. Consultado o 17 de abril de 2016.
3. ↑  "Las nuevas masculinidades: «Cuando entendamos que ser un hombre no es algo deseable ni digno de ser preservado, empezaremos a avanzar en la dirección correcta»". *eldiario.es*. 13 de marzo de 2017.
4. ↑  "¿Qué es el hembrismo?". *eldiario.es*. 18 de abril de 2016. Consultado o 19 de xuño de 2018.
5. 1 2 3 4  "¿Quién es Barbijaputa? + Soledad Vélez". *eldiario.es*. 2 de xuño de 2016. Consultado o 19 de xuññode 2018.
6. ↑  Dirección: Barbijaputa, Técnica: Marta 1, Produción: Andrea, Promoción comercial: Gema, Redes: Marta 2, Música en redes: Bea (28 de xuño de 2021). "Último programa de la temporada: especial activismo". *Radiojaputa*. Tempada 4. Episodio 129. 1h47m20s No minuto.
7. ↑  Barbijaputa (31 de agosto de 2013). "Quién no soy" (en español). Arquivado dende o orixinal o 5 de abril de 2016. Consultado o 17 de abril de 2016.
8. ↑  Redacción (12 de marzo de 2018). "El éxito de Manuel Marlasca en La Sexta reconcome por dentro a Barbijaputa". *esdiario.com* (en castelán). Consultado o 20 de novembro de 2022.
9. ↑  Pepo Jiménez (17 de maio de 2018). "La paradoja del anonimato: si no quieres perderlo no puedes denunciar amenazas de muerte en redes sociales" (en español). Vozpópuli. Consultado o 14 de xuño de 2018.
10. ↑  "¿Es Barbijaputa el 'alter ego' de la periodista Marta Nebot?" (en español). El Español.com. 17 de maio de 2018. Consultado o 14 de xuño de 2018.
11. ↑  Marcos, Marina (4 de marzo de 2017). "El feminismo de Barbijaputa, a escena". *El Mundo*. Consultado o 10 de outubrode 2021.
12. ↑  Sopeña, Nuria Coronado (8 de febreiro de 2017). "8 maneras de matar al machismo". *Diario16* (en castelán). Consultado o 29 de xullo de 2019.
13. ↑  Juanico, Núria (19 de novembro de 2016). "L'ARA rep un premi de comunicació no sexista". *ara.cat* (en catalán). Consultado o 20 de novembro de 2022.
14. ↑  Redacción (16 de abril de 2018). "Estrenamos Radiojaputa, el podcast de Barbijaputa, en eldiario.es". *eldiario.es* (en castelán). Consultado o 20 de novembro de 2022.
15. ↑  Cortizo, Ana (30 de xullo de 2018). "Los 10 podcast imprescindibles que tienes que escuchar este verano". *elperiodico.com* (en castelán). Consultado o 20 de novembro de 2022.
16. ↑  Tarrago, Alba (25 de xuño de 2018). "8 podcasts feministas llenos de humor y activismo". *lavanguardia.com* (en castelán). Consultado o 20 de novembro de 2022.
17. ↑  "Barbijaputa". *lamarea.com* (en castelán). Consultado o 20 de novembro de 2022.
18. ↑  "Barbijaputa". *eldiario.es*. Consultado o 20 de novembro de 2022.
19. ↑  "Barbijaputa | pikara magazine" (en castelán). Consultado o 19 de xuño de 2018.
20. ↑  "Barbijaputa". *publico.es* (en castelán). Consultado o 15 de setembro de 2020.
21. ↑  Barbijaputa (17 de marzo de 2016). "Sólo racismo". *eldiario.e* (en castelán). Consultado o 20 de novembro de 2022.
22. ↑  Barbijaputa (4 de xuño de 2020). "Vox, el gran beneficiado del 8M". *publico.es* (en castelán). Consultado o 20 de novembro de 2022.
23. 1 2  Martín Rivas, Andrea (18 de marzo de 2020). "¿Distopía o realidad? "Nadie duerme", de Barbijaputa". *revistacontrapunto.com* (en castelán). Consultado o 20 de novembro de 2022.
24. ↑  "El planeta Lilaverdía - Lula Libé (Barbijaputa)". *Editorial Origami - Tienda Online* (en castelán). Arquivado dende o orixinal o 21 de marzo de 2016. Consultado o 21 de marzo de 2016.
25. ↑
26. ↑  Mónica Zas Marcos (12 de febreiro de 2017). "Yo también fui una machirula y otras mujeres despertaron mi conciencia feminista" (en español). eldiario.es. Consultado o 14 de xuño de 2018.
27. ↑  "Nadie duerme".

Véxase tamén
------------

### Ligazóns externas

* Barbijaputa no Twitter

|  |  |
| --- | --- |
| Control de autoridades | 
* Wd: Q23843248
* WorldCat
* VIAF: 6146936733113782210
* BNE: XX5608491
* Dialnet: 5217491
* GND: 1121242065

 |